text: Strandet kokain var ikke beregnet til det danske marked
  15 februar 2013 kl. 10.10
  Politiets efterforskning viser, at den megen kokain, der i de seneste uger er strandet langs den jyske vestkyst, næppe var beregnet til det danske marked.
  Syd- og Sønderjyllands Politi har i samarbejde med Europol - EU's politisamarbejde - efterforsket sagen om de 100 kg kokain, der siden den 31. januar er drevet ind på den jyske vestkyst.
  Intet i efterforskningen tyder på, at kokainen var beregnet til det danske marked.
  Den kommer fra det fra samme parti. Der er nemlig lighedspunkter i indpakningen og indholdet.
  Beregninger mellem findestederne og strømforhold viser, at udsættelsen af kokainen i Nordsøen er sket sydvest for Danmark. Muligvis helt nede ved Den Engelske Kanal.
  